Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 733/11/6606	Lučenec, 21.5.2012
EEČ : 2-47-60-2012

U Z N E S E N I E

Trestná vec:	obvinený XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako konateľ spoločnosti XXXXX za obdobie mesiacov január 2011 až máj 2011, júl 2011 a august 2011 zrazil z vymeriavacieho základu zo mzdy svojich zamestnancov poistné na poistné na nemocenské poistenie, na starobné poistenie a príspevky na starobné dôchodkové poistenie, poistné na invalidné poistenie a poistné na poistenie v nezamestnanosti, ktoré zadržal a hoci mal dostatok finančných prostriedkov na ich zaplatenie, tieto v lehotách splatnosti neodviedol príjemcovi Sociálnej poisťovne, pobočka Lučenec, čím jej spôsobil škodu vo výške 650,97 €.
Právna veta:
lebo zanikla trestnosť činu
Odôvodnenie:
	Uznesením vyšetrovateľa PZ, odboru kriminálnej polície Lučenec, sp. zn. ORP-740/OEK-LC-11 bolo dňa 01.12.2011 začaté trestné stíhanie a dňa 17.04.2012 vznesené obvinenie XXXXX pre prečin neodvedenia dane a poistného podľa § 277 ods. 1 Tr. zák. na tom skutkovom základe, že ako konateľ spoločnosti XXXXX za obdobie mesiacov január 2011 až máj 2011, júl 2011 a august 2011 zrazil z vymeriavacieho základu zo mzdy svojich zamestnancov poistné na poistné na nemocenské poistenie, na starobné poistenie a príspevky na starobné dôchodkové poistenie, poistné na invalidné poistenie a poistné na poistenie v nezamestnanosti, ktoré zadržal a hoci mal dostatok finančných prostriedkov na ich zaplatenie, tieto v lehotách splatnosti neodviedol príjemcovi Sociálnej poisťovne, pobočka Lučenec, čím jej spôsobil škodu vo výške 650,97 €.

Dňa 15.05.2012 bol na tunajšiu okresnú prokuratúru doručený vyšetrovací spis spolu s návrhom na zastavenie trestného stíhania podľa § 215 ods. 1 pism. h/ Tr. por..

	Podľa § 215 ods. 1 písm. h/  Tr. por. prokurátor zastaví trestné stíhanie, ak zanikla trestnosť činu.

	Obvinený XXXXX vo svojej výpovedi uviedol, že ako konateľ spoločnosti zodpovedal za včasnosť odvodov. Jeho snahou bolo vždy udržať chod firmy a peniaze určené na odvody použil na úhradu režijných nákladov. Je si vedomý svojho konania a vie, že urobil chybu. Za uvedené mesiace odvody zaplatil sociálnej poisťovni priamo do pokladne.

	Zo znaleckého posudku, z Odboru ekonómia a manažment vyplynulo, že v lehotách splatnosti, počnúc od mesiaca január 2011 až do mesiaca máj 2011 a v mesiacoch júl a august roku 2011 mala spoločnosť XXXXX dostatok finančných prostriedkov na úhradu povinných odvodov v každom zo sledovaných mesiacov. 

	Podľa § 86 písm. e/ Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. Z výpovede obvineného XXXXX, ako aj z listinných dôkazov nachádzajúcich sa vo vyšetrovacom spise je preukázané, že obvinený splnil podmienku na zastavenie trestného stíhania, nakoľko poistné vo výške 650,97 € zaplatil. 

	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vratko Demjanovič
prokurátor